A NETFLIX SAJÁT GYÁRTÁSÚ SOROZATA
1717-ben a Karib-térséget a Repülő Banda uralta.
„Fekete Sam” Bellamy.
Fekete zászlót fel!
Edward Thatch.
Jelezz Hornigoldnak! Kérdezd meg, támadunk-e! Most!
És Benjamin Hornigold.
Nassau, az új kalózköztársaság!
Ezek a kalózok, a bahamai bázisukról indulva, vagyonokat raboltak el
Európa leggazdagabb birodalmaitól...
Utolsó esély! Hol vannak az ékszerek?
Hornigold, te vagy a kapitány! Állítsd le!
...és megzavarják a jövedelmező rabszolga-kereskedelmet.
De most, Angliában vihar van készülőben.
Kalózok!
Kalózok a tengeren!
Ez egy sokágyús szörnyeteg!
Az utolsó csepp a sok fegyverrel felszerelt rabszolgaszállító,
a Whydah, elrablása.
A kalózok ott ütik az angol kereskedőket, ahol fáj:
a zsebüknél.
Holtan akarom látni őket!
Színre lép a kalózterminátor.
Uraim, Woodes Rogers kapitány!
A küldetése, hogy elpusztítsa a karibi Repülő Bandát.
LONDON, 1717
Ötszáz rabszolga a semmiért!
Elveszett egy vagyon!
És valami szarházi kalóz a képembe nevet.
Nem vagy egyedül.
A Brit Déltengeri Társaság még két hajót vesztett el.
Levelek érkeztek Jamaicából, Bostonból, Charlestonból.
A kalózok tizedelik a kereskedelmet.
Ahogy a kalózköztársaság erősebb lett, a birodalmon belül és, persze, Londonban
az aggodalom is egyre nőtt,
mert a kalózok nemcsak a kereskedelmet kezdték megingatni,
de magát a kolóniák biztonságát is.
Attól féltek, hogy tarthatatlanná válik a rabszolga-kereskedelem,
ha nem intézik el a kalózok jelentette veszélyt,
mert annyira erősek voltak a Karib-térségben.
Nem volt más út. Nem kerülhetted meg a kalózokat.
Van még több felkavaró jelentés, amiről tudnia kell.
Felkavaróbb, mint a rabszolgáim elrablása?
Úgy tűnik, a Whydah-ot részben a rabszolgák segítségével rabolták el,
rabszolgák, akiket
felszabadítottak.
Micsoda?
Ez lehetetlen!
Az általam kapott közlemény szerint nem az.
Több esetet is feljegyeztek, amikor kalózcsapatok rabszolgákat alkalmaztak,
szabadon és önként, úgy tűnik.
Azt mondják, Nassau a menekülő négerek menedékévé válik.
A kormányzók panaszkodtak, hogy a nassaui kalózkodás felemelkedésének hatása
nyugtalanságot okozott a karibi rabszolgaültetvények között.
Sok ilyen szigeten,
a rabszolgák száma sokszor meghaladta az európai telepesek számát.
Szóval, féltek egy rabszolgalázadástól vagy attól, hogy a rabszolgák rájönnek,
hogy esélyük van egy jövőre.
A remény veszélyes volt azokon a helyeken.
Fehér férfiak, akik bennszülöttekkel állnak össze,
és ötleteket adnak nekik.
Beszélek a királlyal.
Összehívom a Parlamentet.
Mindent megadok, amire szükséged van, Rogers,
de ki kell irtanod ezt a rákot.
Humphry Morice a parlament tagja volt.
És az Angol Nemzeti Bank egyik korai kormányzója.
Tehát a brit társadalom egy nagyon prominens személye volt.
Woodes Rogers az igazi.
Tapasztalt, nagyon kemény tengerész, aki nagyon hirtelen természetű.
Egyike volt azoknak, akik körbehajózták a világot.
Amikor belépett egy szobába, míg mielőtt kinyitotta volna a száját, látható volt,
hogy itt van egy ember, aki ismeri a veszélyt, az izgalmat és a kalandot.
A privatérként tett világkörüli útja során
muskétával arcon lőtték.
A fogai kiesnek, szétszóródnak a fedélzeten és lenyel valami keményet,
amiről nem tudja micsoda, de két hónap múlva,
az orvos észreveszi, hogy Rogers lenyelte az állkapocscsontját.
Woodes Rogers terve az volt, hogy kiűzi a kalózokat a Bahamákról,
hogy ő legyen a kormányzó és visszaállítsa a jogrendet a gyarmatokon.
De a baj hamarosan még nagyobb lesz.
Edward Thatch és Fekete Caesar a következő lépésüket tervezik.
A vezetőjük, Benjamin Hornigold, eddig hű volt az angolokhoz,
és egy kereskedőhajójukat sem támadott meg.
A legénység beszélget.
Ők...
De meggondolta magát.
Szóval, a következőt gondoltam.
Szólhatsz az embereidnek,
hogy többé nem engedjük el az angol szállítmányt.
Komolyan?
Nem lesz indokolatlan pusztítás.
Nincs gyilkolás.
De mostantól
elvesszük, amit tudunk.
Több, mint száz évig az angol kalózok Anglia hagyományos ellenségeit támadták:
a spanyol vagy portugál hajókat.
Az 1710-es években, valójában először,
az angol kalózok aktívan támadták az angol hajókat.
Hornigold döntése gyökeres változást hoz.
Csapata gyorsan elfog egy hatalmas angol hajót,
a Bonnetet.
Hornigold ezt teszi meg zászlóshajónak.
És aztán Thatch is lecseréli az övét,
amikor megpillant egy jól felfegyverzett kereskedőhajót.
Irányt tartani!
Távcsövet, gyorsan!
Angol, a mérete is megfelelő.
Gyere ide, fiú!
Jelezz Hornigoldnak! Kérdezd meg, támadunk-e! Most!
Gyerünk, Benjamin!
Gyerünk!
Hornigold szólt! Támadhatunk!
Benjamin Hornigold, te gyönyörű rohadék!
Töltsd meg az ágyút!
Elő a fegyvereket!
A hajót elárasztja a rabszolgaságból nyert vagyon.
Ez egy brit hajó!
Nemzetközi szerződéseket sértesz.
Be fog szállni a haditengerészet és mindannyian börtönbe kerültök!
Nem gondolod, hogy tudjuk, hogy ezt te magad is loptad?
Ez a súlya egy afrikai életnek.
Mondd, hogyan lophatnánk el tőled, amit te loptál el tőlünk?
Egy meglepő tény a kalózokról az,
hogy a legénység nagy számban tartalmazott korábbi afrikai rabszolgákat.
A férfiak közül néhányan fel voltak szabadítva.
Megismerlek.
Benjamin Hornigold vagy.
Tudod, hogy ez árulás!
Miféle angol támadja meg a saját hazáját
és áll össze majmokkal?
Majmokkal?
Fogd le!
Mit csinálsz? Hornigold, te vagy a kapitány! Állítsd le!
Amit megeszel, kiszarod.
Hornigold gyötrődik az angol Korona iránti hűtlensége miatt.
De „Fekete Sam” Bellamynak nincsenek ilyen aggályai.
Ez egy többágyús szörnyeteg.
Bellamy éppen elfogta a kor legnagyobb angol kereskedőhajóját,
egy rabszolgaszállítót, a Whydah-t.
Miket csinálhatnánk azzal a hajóval!
Megállíthatatlanná teszi Bellamyt.
Tűz!
Sam Bellamy és Paulsgrave Williams
elfognak egy naszádot, aminek a kapitányát Beernek hívják.
Beert áthozzák a Whydah-ra.
Bellamy és Williams meghozták a döntést.
Beer rendes srácnak tűnik.
Miután kirabolták, visszaadják neki a naszádot
De a legénység nem ért egyet.
A férfiak szavaztak.
Szavaztak?
Sajnálom, de el kell égetni a hajót.
De te...
Williams és Bellamy legénysége elutasítja a kapitányok elhatározását,
és a kalózoknál a legénység dönt.
Nem irányítod az embereidet? Nem vagy hű a Koronához?
Milyen koronához?
Úgy értem, Quintor, ő holland.
Julian mexikói indián. Eric dán. Williams skót.
És hozzátenném, hogy bassza meg az a kolbászzabáló szarházi György király.
Szégyenletes vagy. Mindnyájan csatornapatkányok vagytok! Gyávák!
Beer kapitány nem azért fontos a kalóztörténelemben, amit tett,
hanem, azért, amit hallott.
Az egyik leghíresebb, valaha volt kalózbeszédet.
Sajnálom, hogy el kell süllyeszteni a hajóját.
De ez maga miatt van.
Az olyanok, mint te lefekszetek, és hagyjátok,
hogy a gazdagok végiggyalogoljanak rajtatok.
Gonoszoknak hívnak minket, de csak egy különbség van.
A gazdagok törvényesen rabolják ki a szegényeket.
Mi a bátorságunkkal raboljuk ki a gazdagokat.
Nem jobb egynek lenni közülünk,
mint utánuk csúszni
a munkádért?
A lelkiismeretem soha nem engedné megszegni Isten és ember törvényét.
Lelkiismerete?
Nos,
az én lelkiismeretem ezt mondja:
Szabad herceg vagyok.
És ugyanolyan jogom van
hadat viselni az egész világ ellen, mint annak, akinek 100 vitorlása van a tengeren
vagy 100 ezer fős hadserege a földön.
Viszlát, kapitány!
A Beer kapitánynak szóló beszédében
Bellamy lényegében elővezeti
a kalózoknak, mint társadalmi forradalmároknak, a hitvallását.
Képzeld el, milyen lehetett egy rabszolgának a 18. században
tanúbizonyságot tenni arról, hogy valaki szembeszáll a hatalommal
és magát szabad hercegként jellemzi.
Ez jó.
Most hová megyünk?
Easthambe.
Ideje meglátogatnom Maryt.
El kellett volna engednünk azt a hajót.
Mit tehettél?
A demokrácia uralkodik.
Igyál egyet!
Gondolj csak arra, hogy pár nap múlva Easthamben leszel,
mint a valaha volt leggazdagabb kalóz.
És ott vár majd Mary a saját kincsével.
Vissza kéne mennem a Marianne-ra, mielőtt a legénység elkezd bajt csinálni.
Elég a savanyú képedből, Sam. Gazdagok vagyunk és mész haza.
Úgy tűnik, köd lesz.
Az időjárás fenyegeti Bellamyt, hogy késik a hazatérése a nőhöz,
aki miatt kalóz lett:
Mary Halletthez.
Egy hajadon anya, akit a családja kidobott.
Mary Hallettet egy halott babával, a saját babájával, a karjában találták.
Nem én öltem meg.
Akkoriban a házasságon kívül született gyereknél csak egy valami volt rosszabb:
annak elvesztése.
Nem én öltem meg.
Mary Hallett, letartóztatom.
Jöjjön velem!
Azt gyanították, hogy Mary ölte meg a gyereket.
Apám!
Kérlek, ne!
Mary Hallett, Isten színe előtt vádoljuk a gyermekgyilkosság szörnyű bűnével.
Cotton Mather nagyon fontos személy volt a massachusettsi társadalomban.
Puritán prédikátor volt.
Nagyon ismert volt a szigorú vallási nézetei miatt.
Légy átkozott, Sam! Nem jöttél!
Kezdje a büntetést!
Maryt nyilvánosan megkorbácsolták, bebörtönözték, majd elűzték a városból.
A tengerészek babonás emberek.
A vállad fölött átdobott só távol tartja a gonoszt.
Ha a patkányok elhagyják a hajót, itt az ideje partra szállni.
A fedélzeten fütyülés vihart ébreszt.
És az volt az igazi ellenség:
az időjárás.
Ha felidegesíted az isteneket,
biztos, hogy lehúznak az óceán mélyére.
Paulsgrave!
Semmi baj, haver.
Reggel találkozunk Paulsgrave-vel, ha felszáll a köd.
Vitorlát lazítani!
Erős északkeleti! Lássuk, ki tudunk-e jutni ebből a fehérségből!
Ahogy Bellamy hajóraja a külső fok szélárnyékos partja mentén haladt,
egy szörnyű vihar közeledett, a lehető legrosszabbkor.
Bellamy reméli, hogy képes lesz megelőzni a vihart,
talán körbe tudja hajózni.
Bellamy Whydah-ja
160 emberrel és temérdek kinccsel a fedélzetén
Cape Cod partjai felé sodródik.
Vad hullámok kezdték csapkodni a hajót.
Hamar kiderült, hogy nem tudják a fokot megkerülni.
Félek! Nem akarok megfulladni!
Kapaszkodj erősen, haver!
Reggelre, amikor a külső fok lakói kimentek megnézni,
hogy mi történt a vihar alatt, a parton holttestek voltak szétszóródva,
a Whydah szinte összes legénységének a holtteste.
Bárki, aki talált egy hajótörött kalózhajót, úgy érezhette, nyert a lottón.
Az esetek többségében tele vannak mindenféle dolgokkal.
Nemcsak aranyról beszélünk, hanem magas piaci értékű dolgokról is:
elefántagyarak, ékszerek, bármi, ami eszedbe jut.
Az ütközet idején a Whydah fedélzetén tartózkodó 160 emberből
csak kettő élte túl és jutott ki a partra, hogy túlélje az éjszakát.
Bellamy nem volt köztük.
Szomorúbb pillanat, hogy a régészet kimutatta, hogy a kilenc éves hajósinas,
John King, megfulladt, miközben azt a cipőt és selyemharisnyát viselte,
amit az anyja adott rá hónapokkal azelőtt, a kalózokhoz való önkéntes csatlakozáskor.
Fekete Sam története 28 éves korában ér véget.
Alig egy év alatt a történelem leggazdagabb kalózává válik.
Mindent egy nő szerelméért tesz.
De soha többé nem látja Maryt.
Mary elveszti az eszét,
és „Easthami Boszokrány” néven lesz ismert.
A néhány túlélő Bellamy flottájából beér a városba
és alkoholba fojtják bánatukat.
A Marianne fedélzetén lévő nyolc kalóz csak az easthami kocsmáig jutott,
amikor a helyi igazságszolgáltatás elfogta őket,
mert tudták, hogy ez azon kevés helyek egyike,
ahol a külföldiek lovat szerezhetnek a meneküléshez.
Ehelyett bilincsben hagyják el Cape Codot.
Ami a Nassauban lévő Repülő Bandát illeti, Fekete Sam halála mélyen megérinti őket.
A hír, arról, hogy mi történt a Whydah-val,
hogy hajótörést szenvedett, csak néhány héttel később ért Nassauba,
de amikor megérkezett, megdöbbentő hír lehetett.
Az egész az én hibám.
Rávettem, hogy folytassuk amikor visszavonulhattunk volna.
Még soha nem láttál ennyi aranyat.
Gazdagok voltunk.
És most meghalt,
és ez az én hibám.
Semmit nem tehettél volna.
Hála istennek, hogy elkerülted a vihart és hazaértél.
Henry Jennings kapitány egy rivális kalózbandát vezet.
Szabad?
Sajnálom Bellamyt.
Szokatlanul okos volt a neveltetéséhez képest.
Az átlagos kalózok nagy részére csak egy felmosófát és egy klotyót lehet bízni.
Nem igaz, Vane?
Híreim vannak.
Egy kereskedő most érkezett Bostonból.
Úgy tűnik, Bellamy nyolc emberét ott börtönözték be.
Meghozták az ítéletet.
Kötél általi halál.
Ha csak egy karcolás is esik rajtuk,
a föld színével teszem egyenlővé Bostont, Isten engem úgy segéljen!
Mindegy, gondoltam tudni akarjátok.
Bellamyra!
Isten nyugosztalja!
Tessék!
A következőt én állom!
Miért nem tudott megfulladni?
Csalánba nem üt a ménkű.
Cotton Mather szívesen kiirtotta volna a kalózkodás gonoszságait,
az istentelen, bűnös módszereket, amiket ezek a kalózok használtak.
Elég!
Eljön a vég érted.
Bellamy embereit felkötik, mint lemészárolt jószágokat
Boston történelmének legnagyobb kalózakasztásán.
Mi van?
Ha Sam így járhatott...
És ő volt köztünk a legokosabb és a legszerencsésebb.
Senki...nem tudja legyőzni a tengert.
A tengert, a haditengerészetet, más rohadékot.
Csak idő kérdése, hogy elkapjanak.
Innen
gyorsabban és keményebben dolgozunk, mint bárki más előtte.
Megrémítjük a hajókat.
Megtöltjük a rakteret arannyal, aztán eltűnünk.
Mielőtt elvinne az ördög minket.
Senki nem győzi le az ördögöt.
Mi van, ha te válsz ördöggé?
Thatch a bosszúk bosszúját tervezi.
De több tűzerőre van szüksége.
A lehetőség felcsillan, amikor egy valószínűtlen kalóz jelenik meg Nassauban.
A neve Stede Bonnet.
Elnézést a kifejezésért, de mi a franc történt veled?
A szerencsétlen Bonnet vereséget szenvedett egy spanyol hadihajótól.
Thatch az övénél egy nagyobb és erősebb hajót keresgélt,
és Bonnet elhozta neki.
Nagyon szép hajója van, Bonnet úr!
Maga lehet a terror, ha jó kezekbe kerül.
Az „úriember kalóz”-ként ismert Bonnet gazdag családból származott
és megépíttette a saját hajóját
a Bosszút.
Még mindig kapitány lennék?
Persze. Edward felügyeli majd a dolgokat az ön számára.
Rábízhatja az életét. Nagyon lojális a mi Edwardunk.
Mi a véleménye?
Tökéletes volt Thatch számára.
Bonnetnek szüksége volt valakire,
aki átveszi, megmutatja a dolgokat, megmutatja neki, hogyan legyen kalóz.
És ott volt Thatch. Ideális megoldás volt mindkettőjüknek.
Láttad a hajó nevét?
A Bosszú.
Csak poklot hagy majd maga után.
Csak egy ördög kell nekünk, hogy vezesse.
Gyorsabban!
Thatch nem vesztegeti az idejét, hogy bosszút álljon az angolokon.
Egyetlen Bostonból induló hajó sincs most biztonságban.
De Thatch demokratikusan és igazságosan vezeti a hajóját.
Szükségünk van egy orvosra!
Az egyik emberünk nagyon beteg.
Nagyon fontos, hogy a kapitányon látszódjon,
hogy minden emberét komolyan veszi és tisztelettel bánik velük,
törődik velük, mert mindannyian egy hajóban eveznek.
Ha jelentkezik,
jutalmat fog kapni.
De ha a hazugság felé hajlik,
és talán azt mondja, hogy hivatalnok vagy órásmester,
sőt, talán egzotikus táncos,
akkor talán levetkőztetem az embereimmel és hátulról megdugatom, mint egy kurvát!
Amikor végeznek vele,
nem marad semmi a kis halaknak.
Mi a neve?
Dr. John Howell.
Nos, John Howell, van egy nagyon beteg emberünk.
Mindezt egy négerért?
Ez a férfi nagyon fontos tagja a legénységemnek,
mint mindannyian.
Doktor, hiszi, hogy Isten a saját képére teremtette az embert?
Igen.
És ennek a négernek piros a vére, mint a miénknek?
Igen.
Ha megnézi belülről, ugyanolyan, mint mi?
Igen.
Nos, akkor,
Isten talán fekete.
Vagy talán nő.
Vagy talán mind egyformák vagyunk, csak vannak erősebbek és gyengébbek.
- Lehet, hogy amputálnunk kell. - Nem hiszem.
Ha nem gyógyítja meg, azt jelentheti, hogy kisebb vagyont vesztek,
és lehet, hogy azt jelentheti, hogy maga elveszíti az életét.
Ha végzett vele,
jöjjön a kabinomba!
Van itt még egy másik dolog, amit meg szeretnék beszélni önnel.
Gyerünk, ember! Maga az orvos, diagnosztizáljon!
Thatchen olyan betegség tünetei találhatók, ami a tengerészek átka.
Treponema pallidum.
Tudom, mi ez: szifiliszes kiütés. Van higanya?
Nincs.
Feketeszakállnak szifilisze volt. Nem látom, hogyan kerülhette volna el.
A kalózok olyan nőkkel töltötték az éjszakát, akiket meg- vagy elvettek.
Szerintem Feketeszakáll elég sok nőt elvett,
talán akár tizennégyet is, a Karib-térség különböző kikötőiben.
A szifilisz különösen brutális volt.
A szifilisz a test lágy szöveténél támad először.
Az emberek elveszítik az orrukat, arcuk egy darabját.
Ha bárkinek elmondja,
hamarabb lesz halott, mint én.
És nagyon lassú halál lesz.
Bármit megtenne, hogy találjon egy gyógyszert,
ha azt hinné, hogy meggyógyítja.
De nem volt rá gyógymód.
A legtöbb áldozat megbolondult, mielőtt meghalt.
Bellamy halála kíméletlen bosszúvágyat hagyott Thatchben.
Terrorizálja az angol hajózást.
A Birodalom valódi alapjai forognak kockán.
Ahogy a kalózfelkelés kezdte elérni a csúcspontját,
inkább egzisztenciális fenyegetés lett a Birodalom számára, mint kellemetlenség.
Az Amerikában állomásozó Királyi Haditengerészet hajóit
maguk a kalózok mind fegyverben, mind a legénység számában lekörözték.
A brit kereskedők intézkedéseket követelnek.
Végül elvesztik a türelmüket
Humphry Morice parlamenti képviselővel szemben.
Csőd!
Mit fog tenni ezzel kapcsolatban?
Uraim!
Egy pillanat, kérem!
Hallgassuk meg, mit mond Mr. Rogers!
Köszönöm!
Van egy javaslatom mindnyájuk számára.
Egy hajózási magáncég, fegyveres emberekkel, hogy visszafoglalják a tengert
és véget vessenek ennek a gazságnak.
De, a legjobb akarattal is,
ezek a kalózok félelmetes matrózok, jól felfegyverkezettek,
és felbátorodva, közös elszántsággal készek a gaztettekre.
Mi van, ha a fegyveres expedíciója nem elég a legyőzésükre?
Remek megfigyelés.
Csak az erő nem lenne elég.
Ezért van más tervem.
Megkérjük a királyt, hogy kegyelmezzen meg nekik.
Micsoda?
Holtan akarom látni őket!
Lóval vontatva! Felkötve! Felnégyelve!
- Nem kibaszott kegyelemmel! - Ismerem ezeket a férfiakat!
Ismerem őket!
Megmagyarázom!
Félelmetes az arcvonaluk, de...
...minden falban mindig van egy repedés...
...egy gyenge pont.
Kopogtasd jó sokáig és az egész épület összezuhan.
És mi ez a gyenge pont?
Kapzsiság.
Rogers azt tervezi, hogy megosztja a kalózokat.
A kegyelem egy zavaró tényező lenne és belharcot okozna a bahamai kalózok között.
Amikor a kegyelem híre eléri Nassaut,
ez mindenki számára óriási hír.
Sokan kétségbeesésből lettek kalózok.
A KIRÁLYTÓL
Várjatok!
EGY NYILATKOZAT
Szállj le rólam!
Vane!
Ez valódi?
Aha.
Vane!
- Mi az? - Szólj Hornigoldnak!
Most! Mondd, hogy beszélnünk kell!
Mi áll benne?
Ez egy királyi ajánlat.
Kegyelem.
A KIRÁLYTÓL NYILATKOZAT A KALÓZOK BETILTÁSÁRÓL
A királyi kegyelem minden kalózt olyan döntésre kényszerít,
amiről soha nem gondolták, hogy meg kell fontolniuk.
Azt hitték, amikor kalózoknak álltak, nem lesz visszaút.
Hirtelen, ott volt egy választási lehetőség.
Edward Thatch változáson megy át...
Én Edward Thatch vagyok.
...olyanon, ami rányomja a nevét a történelemre.
Tudod, ki vagyok én?
Én Edward Thatch vagyok.
Hívhatjuk őrültnek vagy zseninek, de valószínű, hogy egy kicsit mindkettő volt.
Tudod, ki vagyok én?
Lehet, hogy a tengeren eltöltött idő után
a szifilisz hatására az elméje egy kicsit megbomlott.
A nevem Edward Thatch.
Későbbi stádiumokban okozhat személyiségváltozást az emberekben.
Ő alakította ki ezt a képet magáról. Feketeszakáll lett Thatch helyett.
Ezek a csónakok horgászni fognak egy tüzes tóban.
A halakat, becsapta őket.
Kénköves lánggal égnek.
Imádják a képet.
Létrehozott egy rock sztár figurát, mielőtt az egyáltalán létezett volna.
Kénes gyújtózsinórokat aggatott a szakállába és a hajtincseibe
Három sor pisztoly és szablya volt rajta.
Többé már nem volt ember.
Egy entitás volt, egy teljesen más karakter.
Úgy nézett ki, mint egy vadember, mint akit megszállt az ördög.
Pokol és düh félelmetes látványa.
Ő lett a nyugati világ
legfélelmetesebb személye.
A nevem Feketeszakáll!
A feliratot fordította: Kiss Kinga